חוק לתיקון פקודת הסטטיסטיקה (מס' 5), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2605, עמ' 419, 2017-02-21T00:00:00+02:00
החוק קובע סייג לחובה לענות על שאלות ולמסור פרטים ללשכה המרכזית לסטטיסטיקה, לפיו יחיד שאינו תאגיד יהיה חייב למסור פרטים ולענות על שאלות כאמור לגבי עצמו, משק ביתו או משפחתו לא יותר מאחת לחמש שנים, למעט אם הפרטים והשאלות נוגעים לעסקו של היחיד או נדרשים ממנו אגב פעולה סטטיסטית או מיפקד. כמו כן נקבעה הקלה בעונש בגין סירוב או הימנעות מלמסור פרטים או לענות על שאלות כאמור, והוא הומר משלושה חודשי מאסר, לקנס בסכום 500 שקלים חדשים.